Esimesed andmed Nüpli vallakooli töötamisest pärinevad 1854/55.  kooliaastast. Õpetajaks oli Hans Kaarna, kes õpetas lapsi omas majas. 1877. a. ehitati koolimaja. 1910-1914 töötas Nüplis koolmeistrina hilisem tuntud Tartu koolimees ja matemaatika õpikute autor August Kasvand. Mõnda aega on Nüpli vallakoolis töötanud ka rändkaupmees Mart Tamm. XX sajandi algul on ta avaldanud mõned värsivihud pealkirjaga "Laulu imed".